
ISTORIA PSIHOLOGIEI 


Precizări la raționalismul cartezian: 

Cugetarea implică, în plus faţă de rațiune, şi inima. 

La Descartes, omul-maşină reprezintă un elogiu adus perfecțiunii 
umane. 

Roger Garaudy (filosof francez): "Occidentul a răstignit ştiinţa pe 
crucea conceptului." 


Empirismul englez clasic 
Empiric caracterizează ce ţine de senzorialitate. Faptul că acest 


curent apare în Anglia, o ţară pragmatică, este în conformitate cu tiparul 
arhetipal al englezilor. Curentul are trei mari reprezentanţi: Francis Bacon, 
Thomas Hobbes şi John Locke. 

Spre deosebire de raționalismul cartezian, filosofia empiristă 
porneşte de la experienţa senzorială, care se produce nemijlocit, punînd 
accent pe realitatea din afară. De aceea, această concepţie se mai 
numeşte şi senzualism. Empiriştii consideră că simţurile constituie poarta 
de intrare în cunoaştere. 


Francis Bacon (1561-1626) este primul mare filosof empirist 
englez; el trimite în căutarea adevărului pe o nouă cale, aceea a 
simţurilor. El caută o nouă metodă de cunoaştere, alta decit cele din Evul 
Mediu, care să stimuleze cercetarea ştiinţifică a naturii. 

Bacon a formulat o serie de aforisme care exprimă plastic spiritul 
acelei epoci în Anglia: 

"Oamenii nu pot stăpîni natura decit supunîndu-se legilor ei." 

"Ştiinţa este putere." 

"A cunoaşte cu adevărat înseamnă a cunoaşte prin cauze." 


După Bacon, condiţia ştiinţei este critica tuturor cunoştinţelor 
existente, eliberarea spiritului de sub tirania diferitelor prejudecăţi şi iluzii. 
Aceste prejudecăţi şi iluzii, el le numeşte i/do/;. Idolii sunt de mai multe 
tipuri: 

- ai tribului, care ţin de natura umană (un fel de arhetipuri); 

- ai puterii, produşi de educaţie; 

- ai forului, prin care se desemnează neconcordanţa limbajului cu 
viaţa reală (prin exagerări); 

- ai teatrului, generaţi de autoritatea tiranică a vechilor sisteme 
filosofice. 


Cunoaşterea în concepţia lui Bacon 

Simţurile ne dau cunoştinţe certe, sunt izvorul tuturor cunoştinţelor 
noastre. Ştiinţa se dobindeşte prin prelucrarea raţională a datelor 
senzoriale. 

In lucrarea sa, “Novum Organum" (1620), se pun bazele metodei 
inductive (spre deosebire de Descartes, care a întemeiat metoda 
deductivă). La Bacon, metoda inductivă este puţin încorsetată, fiindcă 
totul este legat de cauze. 


Thomas Hobbes (1588-1679) extinde empirismul asupra tuturor 
sferelor cunoaşterii şi vine cu o serie de precizări. El reduce însuşirile 
senzoriale ale lucrurilor la însuşirile spaţiale (mărime, formă, poziţie, 
mişcare) şi de aici postulează că tot ce există este corp şi tot ce se 
întîmplă este mişcare. Spiritul este văzut ca un "corp fin", prea fin pentru 
simţuri, sau ca o "mişcare fină". 

Hobbes consideră că senzațiile şi percepțiile constituie schimbări în 
părţile cele mai mici ale corpului care simte. Senzaţia nu este o copie a 
obiectului, ci cu totul altceva decit obiectul. Memoria reprezintă urma 
durabilă a percepţiei. Gîndirea nu este posibilă fără limbaj; cuvintele 
reprezintă semne convenţionale pentru păstrarea ideilor. A gîndi 
înseamnă a calcula. 

Hobbes a formulat, la rîndul lui, unele aforisme, între care: 

Homo homini lupus (Omul e lup pentru om); aceasta considera el 
că era starea naturală înainte de apariţia statului; 

Bellum omnium contra omnes (Războiul tuturor împotriva tuturor); 
aceasta considera că reprezintă societatea omenească. 

Din aceste două aforisme, el deduce particularitatea fundamentală 
a omului, anume dorința de putere: oamenii sunt în permanentă stare de 
război. 


lohn Locke (1632-1704) este cel mai de seamă reprezentant al 
empirismului. Combate ineismul (teoria ideilor înnăscute) şi postulează 
că, la naştere, sufletul este tabula rasa. 

Aforism: 

Nihil est in intellectu quod non prius fuerit in sensu. 

Nimic nu este în intelect dacă nu a trecut înainte prin simţuri. 
Locke susține că hrana, izvorul intelectului îl constituie senzațiile, 
percepțiile, într-un cuvînt, senzorialitatea. El admite, pe lîngă cunoaşterea 
prin simţuri, şi reflecția, pe care o defineşte ca observare de către spirit a 
propriilor sale operaţii; reflecția este secundară în raport cu senzaţia. 


